b'\n_START_ARTICLE_\nNogometni klub Mura 05\n_START_SECTION_\nZgodovina kluba\n_START_PARAGRAPH_\nND Mura 05 je nastala leta 2005, po propadu nekdanje NK Mure. Klub je za\xc4\x8del tekmovanja v tretji ligi-vzhod, tekme pa je gostil na stadionu stare Mure, na Fazaneriji. Vizija novonastalega kluba je bila ponovna uvrstitev v 1. SNL v roku 5-ih let.\n_START_SECTION_\nIgranje v 3. ligi\n_START_PARAGRAPH_\nPrva sezona je bila za Mura\xc5\xa1e in navija\xc4\x8de odli\xc4\x8dna. Povpre\xc4\x8dno je na vsaki doma\xc4\x8di Murini tekmi bilo ve\xc4\x8d kot 2000 gledalcev, kar je ve\xc4\x8dje povpre\xc4\x8deje, kot ga ima ve\xc4\x8dina klubov v 1. SNL. \xc5\xbde v prvi sezoni med tretjeliga\xc5\xa1i je Mura 05 osvojila 1. mesto na lestvici. Skozi celotno sezono je potekal oster boj za prvo mesto in posledi\xc4\x8dno napredovanje med ND Muro 05 in Kovinarjem iz \xc5\xa0tor. Odlo\xc4\x8dilen pa je bil predzadnji, 25. krog. Takrat je Mura 05 v gosteh premagala Holermuos Ormo\xc5\xbe z 1:5, Kovinar pa je izgubil. S tem je prednost Mure pred zadnjim krogom zna\xc5\xa1ala neulovljive 4 to\xc4\x8dke. Prvo mesto so dodatno potrdili na zadnji doma\xc4\x8di tekmi, ko se je proti Pohorju iz Ru\xc5\xa1 zbralo 2500 gledalcev, ki so bu\xc4\x8dno navijali celo tekmo. Mura je zmagala 6:2, \xc4\x8deprav je Pohorje prvo povedlo. S to tekmo se je za\xc4\x8delo bu\xc4\x8dno slavje, ki je trajalo dolgo v no\xc4\x8d.\n_START_SECTION_\n2. liga\n_START_PARAGRAPH_\nPo zmagoslavju v tretji ligi-vzhod je Mura napredovala v 2. ligo. Tam je igrala 5 sezon in ve\xc4\x8dinoma zasedala sredino lestvice. Zadnjo sezono, sezono 2010-11 je kon\xc4\x8dala na 4. mestu, za Aluminijem, Interblockom in Dravinjo.\n_START_SECTION_\nNapredovanje v 1. ligo\n_START_PARAGRAPH_\nPred za\xc4\x8detkom sezone 2011-12 je klub dobil vabilo v 1. ligo, saj so se je tako zmagovalec, Aluminij, kot drugo- in tretjeuvr\xc5\xa1\xc4\x8deni klub odpovedali napredovanju. ND Mura 05 se je povabilu Nogometne zveze Slovenija odzvala in tako napredovala v 1. SNL.\n_START_SECTION_\n1. SNL\n_START_PARAGRAPH_\nPred za\xc4\x8detkom sezone se je Mura okrepila z nekaterimi izku\xc5\xa1enimi doma\xc4\x8dimi igralci. Iz Olimpije je pri\xc5\xa1el Damjan O\xc5\xa1laj, iz Rudarja Fabijan Cipot, iz Nafte pa Ale\xc5\xa1 Luk. V klub sta pri\xc5\xa1la tudi dva tujca, hrvat Mate Eterovi\xc4\x87 in bo\xc5\xa1njak Nusmir Faji\xc4\x8d._NEWLINE_Po za\xc4\x8detni zmagi na doma\xc4\x8dem stadionu proti Kopru in remiju proti Nafti je sledila serija porazov, po bole\xc4\x8di zau\xc5\xa1nici v Ljudskem vrtu, kjer je ekipa izgubila kar 6:0 proti doma\xc4\x8demu Mariboru pa je vodstvo sporo\xc4\x8dilo, da klub zapu\xc5\xa1\xc4\x8da trener Pevnik in da ga bo nasledil dotedanji pomo\xc4\x8dnik trenerja NK Maribor, Ante \xc5\xa0imund\xc5\xbea. Hkrati sta na posojo od\xc5\xa1la tudi dva igralca Maribora, Rajko Rep in Timotej Dodlek.\n_START_SECTION_\nStadion\n_START_PARAGRAPH_\nMura igra svoje tekme na stadionu Fazanerija.Kapaciteta stadiona je 5.500, sedi\xc5\xa1\xc4\x8d je 3.784. Rekord stadiona je 7.000 gledalcev leta 2011 proti rivalom iz Lendave.'